La III Trobada d’escoles de ball de Camp de Morvedre tindrà lloc el diumenge en el Casino Recreatiu i Cultural de Port Sagunt
15 de maig 2015

![Imagen 1](/media/lcbkz55k/98-cuerpo-2-baile.jpg)![Imagen 2](/media/jkmppy1r/98-cuerpo-3-baile.jpg)

​![](/media/yawhx1ze/98-cuerpo-baile.jpg)

Foto arxiu: trobada de l'any passat. 

La “III Trobada d’escoles de ball de Camp de Morvedre” tindrà lloc diumenge que ve 17, de 10.30 hores a 19.00 hores, en el Casino Recreatiu i Cultural Port de Sagunt. L'esdeveniment, organitzat pel club de ball Dancetelemark en col·laboració amb la delegació de Cultura de l'Ajuntament de Sagunt, és una trobada de la gent del ball social de la Comunitat Valenciana amb caràcter festiu, que inclou una programació de tallers de ball que tenen certa tradició.   

La regidora delegada de Cultura, Maribel Sáez, ha explicat que **“El club de ball Dancetelemark porta a la nostra ciutat un esdeveniment tan espectacular i multitudinari com aquest en el qual participaran escoles de ball de tota la Comunitat Valenciana. En aquesta disciplina es conjunyeix l'oci i el gaudi amb un caràcter esportiu”.** 

  
Per a aquesta tercera edició, ja està confirmada l'assistència d'escoles i associacions de les tres províncies de la Comunitat Valenciana: Massamaggrell, La Pobla de Vallbona, Sedaví, Alacant, Alfes del Pi, Silla, Vall d’Uixó, Mascarell, Paiporta etc. També ens visitaran per primera vegada els “bailongos” de la ciutat d'Almansa. Ciutats que, en alguns casos, el club Dancetelemark i la Universitat Popular de Sagunt també visiten quan organitzen les seues trobades d'escoles de ball.  
  
S'esperen entre 300 i 350 persones en el menjar de convivència en els jardins del Casino. Tant l'assistència als tallers de ball del matí com el ball general de la vesprada estan oberts al públic. Totes aquestes activitats són a l'aire lliure i l'entrada a l'esdeveniment és gratuïta. Entre els tallers destaquen la samba, el bachatango, el cha-cha-cha, el bolero, bollywood i rodes de vals i de salsa. Quant al ball en general els assistents podran aprendre “meneito” de salsa i de cumbia.  
  
L'organització anima als ciutadans a gaudir, amb els assistents vinguts d'altres localitats, d'un dia festiu, mogut i musical.

*   [](http://www.facebook.com/sharer.php?u=https://aytosagunto.es/va/actualitat/la-iii-trobada-d-escoles-de-ball-de-camp-de-morvedre-tindra-lloc-el-diumenge-en-el-casino-recreatiu-i-cultural-de-port-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-iii-trobada-d-escoles-de-ball-de-camp-de-morvedre-tindra-lloc-el-diumenge-en-el-casino-recreatiu-i-cultural-de-port-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-iii-trobada-d-escoles-de-ball-de-camp-de-morvedre-tindra-lloc-el-diumenge-en-el-casino-recreatiu-i-cultural-de-port-sagunt/ "Linked In")
*   [](mailto:?body=https://aytosagunto.es/va/actualitat/la-iii-trobada-d-escoles-de-ball-de-camp-de-morvedre-tindra-lloc-el-diumenge-en-el-casino-recreatiu-i-cultural-de-port-sagunt/)